Wangenried

Wangenried estis ĝis la 31-a de decembro 2009 komunumo de la distrikto Wangen kaj ekde la 1-a de januaro 2010 komunumo de la administra distrikto Supra Argovio en Kantono Berno, Svislando. Ĝi havis 397 loĝantojn je la 31-a de decembro 2009.

 Geografio 
Wangenried situas en la Svisa Mezlando 2 kilometrojn sude de la distriktĉefurbo Wangen kaj proksimume 9 kilometrojn oriente de Soloturno. La komunuma teritorio je tri flankoj estas ĉirkaŭita de arbaro. La komunumo konsistas el la vilaĝo Wangenried kaj la setlejoj Baumgarte, Chalberweid, Riederhöchi kaj Landstrass, kaj kelkaj izoliztaj bienoj.

La teritorio de la komunumo etendiĝas sur areo de 2,91 km², de kiuj 23,4% estas kovritaj de arbaro, 67,4% servas por agrikulturo kaj 7,9% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Wangenried limas en nordo al Wangen ĉe Aro, en oriento al Walliswil ĉe Wangen, en sudoriento al Heimenhausen, en sudo al Inkwil, en sudokcidento al Subingen, kaj en okcidento al Deitingen.

 Trafiko 
Wangenried situas flanke de la gravaj trafikvojoj. La kantona ĉefvojo n-ro 22 de Wangen ĉe Aro al Herzogenbuchsee pasas en oriento tra la komunuma teritorio. La setlejoj Landstrass kaj Riederhöchi situas ĉe la ĉefvojo. La vilaĝo kaj la ceteraj setlejoj atingebla per flanka vojo, kiu deflankiĝas de la kantona ĉefvojo. La plej proksima alveturejo al la svisa aŭtovojo A1 situas 4 kilometrojn norde apud Wangen ĉe Aro. Per buslinio de Wangen ĉe Aro al Herzogenbuchsee la komunumon estas konektita al la publika transportreto.

 Historio 
La unua dokumenta mencio de Wangenried datiĝas el la jaro 1407 kiel Ried. Ek de mezepoko Wangenried estis parto de la paroĥaro Wangen sub la suvereneco de la Grafoj de Kiburgo. En la jaro 1406 la urbo Berno akiris la regado pri Wangenried kaj atribuis ĝis al la kamparvoktejo Wangen, kiu post la Helveta Revolucio en la jaro 1798 estis transformita al la distrikto Wangen. En la jaro 2010 Wangenried estis atribuita al la administra distrikto Supra Argovio.Fonto: Artikolo pri la historio de Wangenried en la retejo de la komunumo 

 Notoj kaj referencoj 


 Eksteraj ligiloj 

 Oficiala retejo de la komunumo Wangenried